25/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.23298. Solicitude de concesión de augas a nome da comunidade de regantes do Pozo da Taberna (Santiago)

AUGAS DE GALICIA SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.23298 Eneritz Isasia Burtila, con DNI XXXXXXXXX, e Peter Alan Florenza Urionabarrenechea, con DNI XXXXXXXXX, en representación da comunidade de regantes do Pozo da Taberna, pendente de constitución, solicita a Augas de Galicia a concesión dun aproveitamento de augas públicas, con augas que se derivan dun regato con nacente en terreos en valgada de terreos forestais delimitada polo este co monte con cumeira no cotón do Clavo, segundo a táboa que sigue, e que se aplicarían a pro da rega dalgúns prados do solicitante enclavados nas parcelas do polígono 2 do plano de concentración parcelaria de Sta Cristina de Fecha, concello de Santiago de Compostela, (A Coruña). Este expediente ten por obxecto, tamén, a execución da resolución do presidente de Augas de Galicia de data 9/6/2006 (Expte.: DH. D15.19456) que esixe a restitución do regato a través da parcela de concentración parcelaria 210. As características do aproveitamento son: As instalacións xa existente consisten de o pozo da Taberna situado en liña co regato, que se trata dunha construción que permite a rega por gravidade dende antano: Construción de pedra, de forma tres cuartos de lúa, cun radio de 6 m e profundidade media duns 1,20 m. Dispón dun único desaugue constituído por oco circular de 20 cm sito na parte máis baixa, e tamén una parte alta do muro dun aliviadoiro semicircular de aproximadamente 30 cm de diámetro. Inmediatamente ao desaugadoiro está un partidor para a distribución formado por lousas de granito, e dende as perforacións laterais do partidor unha NW e outra SE parten dúas gabias co seguinte trazado: A gabia a que corresponde a regar as terras máis altas vai dirección cara ao NW e ten 30 cm de largo como media, percorre paralela ao camiño a marxe norte e ao longo duns 9 m, distancia á que se atopa a embocadura dun caño, de 40 cm de diámetro, que permite o paso da auga cara a marxe sur do camiño. Este punto ten as coordenadas aproximadas X=531432, Y= 4754580 e, a partir del, a auga descendería por outra gabia na mesma dirección e sentido NW, pasando primeiro por diante das parcelas 208-1 e 208-2 para acadar a cabeceira da parcela 210. Dende a dita gabia saen, segundo o plano de concentración, outras canles ou regueiros máis pequenos de 10 cm de largo que posibilitan en potencia a rega dos peticionarios das parcelas 208-1 e 208-2 e, na actual configuración da comunidade, a cabeceira da parcela 207. A gabia á que corresponde os terreos sitos con elevacións máis baixas vai cara ao SE e ten 30 cm de largo como media e percorre, paralela ao camiño, a marxe norte ao longo duns 10 m para introducirse nunha embocadura de canalización pechada de 40 cm de diámetro, que cambia o sentido das augas cara ao SW. Dentro da canalización pechada continúan uns 40 m aproximados baixo unha área con superficie de formigón ata chegar a un dos vértices da poligonal que delimita a parcela 210 no plano de concentración parcelaria. Este punto ten as coordenadas aproximadas X= 531432, Y=4754538. A partir dos arredores deste punto o trazado abandona a dirección SW e colle a mesma dirección que a gabia dos terreos altos: NW. Dende a dita gabia saen tamén outras canles ou regueiros máis pequenos de 10 cm de largo que posibilitan a rega da parcela 210 e parte da 207. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na rúa Tomiño, 16-baixo, en Santiago de Compostela, onde poderán consultar o expediente. Santiago de Compostela, 11 de maio de 2016. O xefe do Servizo Territorial Ángel Gómez Rey